श्वेता तिवारी के दूसरे पति हैं अभिनव, लिखा- इंडस्ट्री तुम्हें हीरोइन से ज्यादा खूबसूरत नहीं लगने देगी
Abhinav Kohli, Shweta Tiwari's ex-husband, praises Palak Tiwari's beauty and talent. एक्ट्रेस श्वेता तिवारी के दूसरे पति अभिनव कोहली ने फिल्म किसी का भाई किसी की जान में पलक तिवारी के डेब्यू और एक्टिंग की तारीफ की है।
एक्ट्रेस श्वेता तिवारी के दूसरे पति अभिनव कोहली ने फिल्म किसी का भाई किसी की जान में पलक तिवारी के डेब्यू और एक्टिंग की तारीफ की है। अभिनव कोहली ने सोशल मीडिया पर नोट शेयर कर लिखा कि पलक ने काफी अच्छी एक्टिंग की।
इसके बावजूद उन्हें कभी भी फिल्म में ये उन्हें हीरोइन से ज्यादा खूबसूरत दिखने की मंजूरी नहीं मिलेगी।
पलक की परफॉर्मेंस परफेक्ट थी- अभिनव कोहली 
अभिनव कोहली ने नोट शेयर करते हुए लिखा- फिल्म में पलक की परफॉर्मेंस बिल्कुल परफेक्ट और नेचुरल थी। उन्होंने उनकी पर्सनैलिटी शिफ्ट होते देखी- इंग्लिश बोलने वाली लड़की से दिल से हिंदी बोलने वली लड़की।
लीजेंड सतीश कौशिक के साथ वो सीन भी ब्रिलियंट था। किसी भी शॉट में कोई भी इमोशन ऐसा नहीं था जो देखने में सही नहीं लगा।
इंडस्ट्री में आपको हीरोइन से ज्यादा खूबसूरत नहीं दिखाया जाएगा- अभिनव 
उन्होंने आगे लिखा- डांस भी ब्रिलियंट था। हर बीट के साथ स्टेप्स मिल रहे थे। चेहरे का हर इमोशन साफ समझ में आ रहा था। बहुत ही खूबसूरत। खासकर यो यो हनी सिंह के गाने में।
आपका अपीयरेंस बहुत ही खूबसूरत था लेकिन जाहिर है, आप कितनी भी खूबसूरत हों, लेकिन फिल्म इंडस्ट्री में तो आपको हीरोइन से ज्यादा खूबसूरत नहीं दिखाया जाएगा। ऐसा ही होता है। इसमें किसी की गलती नहीं है।
राजा चौधरी ने भी की थी पलक की तारीफ 
अभिनव कोहली पलक के सौतेले पिता हैं। उनके बायोलॉजिकल फादर श्वेता तिवारी के पहले पति राजा चौधरी हैं। राजा चौधरी की शराब की लत और मारपीट करने की वजह से श्वेता तिवारी उनसे अलग हो गई थीं।
अभिनव के अलावा राजा चौधरी ने भी पलक के डेब्यू की रील सोशल मीडिया पर शेयर की। उन्होंने लिखा- ये पलक की फिल्म है। उन्होंने फिल्म किसी का भाई किसी की जान का पोस्ट भी अपनी स्टोरी पर शेयर किया था।